વડા પ્રધાન નરેન્દ્ર મોદીના જમ્મુપ્રવાસના એક દિવસ પહેલાં પાકિસ્તાને ફરી શસ્ત્રવિરામ ભંગ કર્યો છે. કાશ્મીરના આરએસપુરા અને અરનિયા સેક્ટરમાં પાકિસ્તાની રેન્જર્સે ગુરુવારે રાતભર હથિયારોથી ફાયરિંગ કર્યું હતું. તેમાં બીએસએફના જવાન સીતારામ ઉપાધ્યાય(૨૮) શહીદ થયા અને ચાર નાગરિકોનાં જીવ ગયા હતા. બીએસએફઅધિકારી સહિત છ લોકોને ઈજા પહોંચી છે. વડા પ્રધાન મોદી ૧૯ મેના રોજ જમ્મુની મુલાકાતે પહોંચવાના છે તે પહેલાં સરહદે શસ્ત્રવિરામ ભંગની ઘટના ઘટી છે. પાકિસ્તાને આ પહેલાં ૧૪મેના રોજ ત્રણ વાર અંકુશરેખા પર ભારતીય વિસ્તારોમાં ગોળીબાર કર્યા હતા.